கையிலிருந்து புத்தகக்கட்டை இடது கையில் இடுக்கிக் கொண்டாள். வலது கையின் ஆள்காட்டி விரலை மூக்கின் மேலும் , புருவங்களுக்கு மத்தியிலும் வைத்துக்கொண்டு , முகத்தையும் ஒரு பக்கமாகத் திருப்பிக்கொண்டு , " அம்மா !... எனக்குத் தெரிஞ்சு போச்சு !... நீ பொய் சொல்றே !... ஐயா வந்துட்டாரு ! " என்று நீட்டி நீட்டிச் சொன்னாள். தாயம்மாளுக்கு ஆனந்தம் தாங்க முடியவில்லை. பல்லை இறுகக் கட்டிக்கொண்டு , " போக்கிரிப் பொண்ணு ! " என்று மங்கம்மாளின் கன்னத்தைக் கிள்ளினாள். செல்லையா மிகவும் ஆழமான குரலில் , “ ஐயா வரல்லையாம்மா ? " என்று